## Pravilnik o izmjenama i dopunama Pravilnika o Sudu časti pri Hrvatskoj gospodarskoj komori

### NN 64/2001 (16.7.2001.), Pravilnik o izmjenama i dopunama Pravilnika o Sudu časti pri Hrvatskoj gospodarskoj komori

# HRVATSKA GOSPODARSKA KOMORA

if !supportEmptyParas endif

1062

Na teme­lju članka
18. Zakona o Hrvatskoj gospodarskoj komori (»Narodne novine«, br. 66/91 i
73/91) i članka 21. točka 1. podtočka 3. Statuta Hrvatske gospodarske komore
(»Narodne novine«, br. 11/94-pročišćeni tekst, 108/95 i 19/96) Skupština
Hrvatske gospodarske komore na svojoj 3. sjednici održanoj 10. srp­nja 2001.
godine donijela je

## PRAVILNIK

### O IZMJENAMA I DOPUNAMA PRAVILNIKA O SUDU ČASTI PRI HRVATSKOJ GOSPODARSKOJ KOMORI

Članak 1.

U Pravilniku o Sudu časti pri Hrvatskoj gospodarskoj komori
(»Narodne novine«, broj 15/89, 69/91 i 47/2000) članak 3. mije­nja se i sada
glasi:

»Sud je u vrše­nju svoje funkcije nezavisan i sudi na
teme­lju Ustava, zakona, priznatih međunarodnih pravila, podzakonskih akata,
općih akata i dobrih poslovnih običaja«.

Članak 2.

Članak 15. Pravilnika o sudu časti mije­nja se i sada
glasi:

»Prije stupa­nja na dužnost članovi Suda daju svečanu
izjavu pred predsjednikom Hrvatske gospodarske komore, koja izjava glasi:

»Izjav­ljujem da ću se u svom radu pridržavati Ustava,
zakona i drugih zakonskih akata, općih akata i morala društva i da ću povjerenu
funkciju vršiti savjesno i nepristrano.«

Članak 3.

Članak 17. Pravilnika o sudu časti mije­nja se i sada
glasi:

»Predsjednik predstav­lja i zastupa Sud časti, brine
se o održava­nju i razvija­nju surad­nje s drugim istim ili sličnim sudovima,
organima ili tijelima iz zem­lje i inozemstva, a čija djelatnost je od
neposrednog interesa za rad Suda časti, vodi računa o hitnosti postupka pred
Sudom, te vrši druge poslove utvrđene ovim Pravilnikom a u svrhu što bo­lje­g i
kvalitetnije­g ostvariva­nja ci­ljeva zbog kojih je ovaj Sud i uteme­ljen.

Zamjenici predsjednika Suda časti pomažu predsjedniku
u ­nje­govom radu i vrše prava i obveze predsjednika Suda časti u ­nje­govoj
odsutnosti ili po ­nje­govom nalogu.«

Članak 4.

Članak 20. Pravilnika o sudu časti mije­nja se i sada
glasi:

»Radi obav­lja­nja poslova sudske uprave tajniku Suda
časti pomažu i drugi radnici Hrvatske gospodarske komore.

Radi ekonomičnosti postupka tajnik Suda časti može, uz
suglasnost Predsjednika Suda, ovlastiti stručnog radnika neke od županijskih
komora da obavi prethodni postupak mire­nja ako se radi o postupku u kojem obje
stranke ili jedna od ­njih ima pre­bi­valište odnosno sjedište sa područja koje­g
pokriva ta županijska komora.

U slučaju iz prethodnog stavka, ako postupak mire­nja
nije uspio, tajnik Suda časti može, uz suglasnost Predsjednika Suda, ovlastiti
stručnog radnika neke od županijskih komora da organizira provođe­nje prvostupa­njskog
postupka pred vijećem koje će se sastaviti od sudaca koji imaju prebivalište sa
područja te županijske komore.«.

Članak 5.

U članku 21. stavak 2. mije­nja se i glasi:

»Sastav vijeća za svaki pojedini slučaj određuje
predsjednik odnosno zamjenik predsjednika Suda, s liste sudaca za prvostupa­nj­ska
vijeća, na prijedlog tajnika Suda.«

Članak 6.

U članku 22. stavak
2. mije­nja se i glasi:

»Sastav vijeća za
svaki pojedini slučaj određuje predsjednik Suda s liste sudaca za drugostupa­njsko
vijeće, na prijedlog tajnika Suda«.

Članak 7.

Članak 41. mije­nja
se i glasi:

»Mjera opomene
izvršava se samo dostav­lja­njem pravo­moćne presude prijav­ljenom protiv koje­g
je izrečena.

Mjera javne opomene
uz objav­ljiva­nje na sjednici Skupštine Hrvatske gospodarske komore izvršava
se objav­ljiva­njem pravo­moćne presude u skraćenom obliku na sjednici
Skupštine Hrvatske gospodarske Komore i objavom u glasilu Hrvatske gospodarske
Komore »HGK Info«.

Mjera javne opomene
uz objav­ljiva­nje u javnom tisku izvr­šava se objav­ljiva­njem pravomoćne
presude u skraćenom obliku o trošku prijav­ljenoga u nekom od dnevnih ili
tjednih glasila, kako je to već određeno u presudi.

Ukoliko prijav­ljeni
kojem je izrečena mjera javne opomene uz objav­ljiva­nje u javnom tisku odbije
nadoknaditi trošak objave presude u skraćenom obliku u nekom od dnevnih ili
tjednih glasila, isto može učiniti Hrvatska gospodarska komora o svom trošku
ukoliko smatra da će time biti zaštićen interes i pravo prijavite­lja te
ostvaren ci­lj rada Suda časti pri HGK.

Mjera se ne može
izvršiti nakon proteka roka od dvije godine od ­njenog donoše­nja.«

Članak 8.

Ovaj Pravilnik o
izmjenama i dopunama Pravilnika o sudu časti pri Hrvatskoj gospodarskoj komori
stupa na snagu osmog dana nakon objave u »Narodnim novinama.«

Broj: I-2917/1-2001.
Zagreb, 10. srp­nja 2001.

Predsjednik
**Nadan Vidošević**, v. r.

if !supportEmptyParas endif

Pravilnik, NN 64/2001-1062